als_Latn dik_Latn sag_Latn
Tiranë, 9 Shkurt 2015 NOA.al - Projektet e reja, ishin një arsye më shumë për t’u takuar me Vesa Lumën. Sigurisht që në këtë periudhë të vitit, artistët startojnë bashkëpunime të reja muzikore, por Vesa Luma na tërhoqi edhe për një arsye tjetër, të cilën vendosi ta sjellë për herë të parë për lexuesit e NOA-s.
Ndoshta ishte momenti për të rikthyer një dashurie të vjetër: gazetarisë dhe medias, ku edhe është diplomuar si dhe një eksperience 7 vjeçare në ekranin e RTK.
Por, këtë herë ajo vjen jo vetëm si prezantuese, por edhe autore e një programi argëtues të Diele, i cili u mungon ekraneve televizive të Kosovës, por që siç Vesa shprehet, përpos momentit që Kosova po kalon, ky program i ri televiziv, do të jete një freski për ata që duan vendin dhe njerëzit e saj.
Po ashtu pritet që në sferën muzikore, Vesën ta shohim pas pak javësh, jo vetëm si këngëtare, por si tekstshkruese, e një këngë ritmike ‘Alla Vesa’, padyshim në bashkëpunim me partnerin e saj 29-vjeçar, Big Basta (Gerald Xhari). “Të bashkëpunosh me partnerin është gjëja më e mirë. Tani që jemi dy, duket sikur plotësojmë njeri-tjetrin nga ajo që na kishte munguar sa nuk jemi njohur”, -pohon Vesa 27-vjeçare, te kjo intervistë që i dha agjencisë së lajmeve NOA.
Vesa rrëfen edhe se përsa i takon martesës, edhe pse bashkëjetesa mes tyre mund të duket sikur ka zbehur dëshirën për të shkuar në altar, ende nuk dihet...!
Intervistoi: Olsi Kolami / NOA.al
NOA.al: Vesa i rikthehesh sërish një prej dashurive të tua, gazetarisë. Me çfarë ndjesish?
Vesa Luma:
Jemi në fazën përfundimtare para fillimit të projektit televiziv, një ide dhe frymëzim i imi i kahmotshëm, por si duket ishte koha pikërisht tani...! Jam shumë e lumtur, por njëkohësisht shumë e ngarkuar emocionalisht sepse përveç prezantimit këtë herë do të jem edhe autore e programit dhe kjo me jep një tjetër sfidë.
NOA.al: Ishte nevoja për t'u shfaqur në këtë mënyrë në ekran, apo ishte formati që të joshi?
Ishte edhe koha, por edhe formati i pakonsumuar në Kosove. Them koha, sepse përsa i përket muzikës gjërat janë në vijimësi dhe përderisa jetojmë në këtë treg aq të vogël, nuk besoj se ka diçka që nuk kam sfiduar përsa i përket muzikës. Por meqë nuk jam tip që më pëlqen "komoditeti", televizioni me jep një kënaqësi tjetër për të cilin me kishte marrë malli ta shijoja.
NOA.al: Mund të na tregoni diçka rreth programit?
Meqenëse po flas për herë të parë për këtë projekt, formatin dhe idenë e programit po e lë pak a shumë befasi, por e di që do të kënaqen shumë admiruesit e programeve televizive. Momentalisht Kosova nuk po kalon edhe aq ditë të mira, por besoj se kjo do të jete një freski për ata që duan vendin dhe njerëzit e saj.
NOA.al: Cila është prezantuesja model që ju frymëzon?
Edhe pse nuk jam në natyrën e saj, Ellen Degenerous është ajo që më ka frymëzuar gjithmonë, është një femër e fortë, plot me humor dhe me shumë ndikim.
NOA.al: Do të jeni në rolin e prezantueses, gazetares së mirëfilltë, apo showgirl?
Do t’i bëj të gjitha nga pak..., por normalisht përveç meje do të jete edhe një staf i tërë që po punojmë e shpresojmë të dalë gjithçka ashtu siç ne mendojmë.
NOA.al: Paralelisht, i jeni rikthyer studios se regjistrimit për një këngë të re. Në çfarë zhanri do t'ju shohim këtë herë?
Është e vërtetë, pasi në të njëjtën kohë po i kthehem studios së regjistrimit. Kënga e re në fakt ka përfunduar dhe klipi xhirohet javës tjetër...! është një rikthim i Vesës me këngët ritmike dhe do të shoqërohet me një klip shumë interesant dhe shumë cool! Alla Vesa (Qesh).
NOA.al: A do jetë sërish një bashkëpunim me partnerin tuaj, Big Basta?
Patjetër që po edhe pse kësaj radhe ma ka besuar mua tekstin dhe melodinë e këngës, ndërsa ai ka bërë muzikën dhe orkestrimin. Mund të them që kësaj radhe edhe Bigu ka dalë nga stili i tij, por ia ka vlejtur besoj...!
NOA.al: Si është të bashkëpunosh me partnerin?
Gjëja më e mirë. Tani që jemi dy, duket sikur plotësojmë njeri-tjetrin nga ajo qe na kishte munguar sa nuk jemi njohur.
NOA.al: Si po e ndani jetën mes Prishtinës dhe Tiranës?
Në fakt jam në Prishtinë shumicën e kohës meqë po përgatitem për videoklipin dhe paralelisht për emisionin, por sa herë e bëj rrugën Prishtinë – Tiranë, me duket çdo herë më afër!
NOA.al: Shumë është përfolur për martesë, por më shumë ka pasur thashetheme: a keni vendosur se kur do të shkoni në altar?
Është e vërtetë, edhe thashethemet kanë pasur të drejtë në fakt, por meqë kemi jetuar bashkë na humbi ajo dëshira e flaktë, mbase që në kushte normale do ta kishim, po të mos jetonim bashkë. Por nuk i dihet...!
NOA.al: Cila është blerja jote e fundit?
Të them të drejtën sapo mbylla faqen e internetit, ku edhe po bëja disa blerje. Nuk po e them çfarë sepse nuk thuhet. Ha, Ha, Ha!
NOA.al: Parfumi që ke për zemër?
I preferuari im mbetet Tom Ford.
NOA.al: Pika juaj e dobët?
Pika ime e dobët është Perla, mbesa ime.
NOA.al: Çfarë ju mërzit më shumë?
Bora dhe i ftohti.
NOA.al: E çfarë më shumë ju lumturon?
Nuk është vështirë të lumturohem, thjesht e dua pozitivitetin.
NOA.al: Çfarë gatuan me më shumë dashuri?
Të them të drejtën gjithmonë dhe gjithçka, e gatuaj vërtet me dashuri. /o.k.noa.al/
als_Latn als_Latn als_Latn als_Latn als_Latn epo_Latn als_Latn smo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn